इस अवसर पर अपने अनुभवों को व्यक्त करते हुए मैक्स हॉस्पिटल पटपड़गंज के डॉ ऋत्विक कहते हैं, कि “आजकल युवा वर्ग में ह्रदय सम्बंधी रोगों की संभावनाएं बढ़ती ही जा रही हैं और यह पुरुषों और महिलाओं दोनों के ही लिए जोखिम भरा विषय है। भारतीय युवा अपनी खराब जीवनशैली के कारण कोरोनरी आर्टरी के रोग से पीड़ित हैं। व्यस्त जीवनशैली के कारण युवा शारीरिक गतिविधियों पर ज्यादा ध्यान नहीं दे पाते जिसके चलते कार्डियोवैस्कुलर डिजीज, टाइप2 डायबिटीज और मोटापे जैसे रोगों का खतरा दुगना हो जाता है और यह उच्च रक्त चाप, लिपिड लेवल्स में असंतुलन और घबराहट जैसे जोखिमों को भी बढ़ा देता है, जो की सीधे दिल की बीमारी से जुड़े हुए हैं। मेरठ में हमने ऐसी भयानक बीमारी के बहुत व्यापक स्पेक्ट्रम देखे हैं, जिसके लिए अंततः बाईपास सर्जरी या एंजियोप्लास्टी की आवश्यकता होती है ताकि मरीज को बीमारी के लक्षणों से बचाया जा सके''।